joelniklaus/EU_Wikipedias huggingface dataset:
Age of Empires: The Rise of Rome

Age of Empires: The Rise of Rome (známe aj ako ROR) je datadisk pre strategickú počítačovú hru Age of Empires. Vydala ho spoločnosť Ensemble Studios 31. októbra 1998.

Doby 
Každá ďalšia doba prináša nové budovy, jednotky a technológie.

Doba kamenná 
 Budovy: Mestské centrum (Town center), Skladisko (Storage pit), Kasárne (Barracks), Sýpka (Granary), Prístav (Dock), Dom (House).
 Jednotky: Dedinčan (Villager), Chlap s palicou (Clubman), Rybársky čln (Fishing boat), Obchodný čln (Trade boat).

Doba nástrojov 
 Budovy: Stajne (Stable), Strelnica (Archery range), Trh (Market), Farma (Farm), Strážna veža (Watch tower), Malá stena (Small wall).
 Jednotky: Lukostrelec (Bowman), Vrhač (Slinger), Sekerník (Axeman), Prieskumník (Scout), Prieskumná loď (Scout ship), Ľahký transport (Light transport).

Doba bronzová 
 Budovy: Dielňa (Siege workshop), Akadémia (Academy), Riadiace centrum (Goverment center), Kláštor (Temple), Hliadkovacia veža (Sentry tower), Stredná stena (Medium wall).
 Jednotky: Vylepšený lukostrelec (Improved bowman), Kompozitný lukostrelec (Composite bowman), Strelec na voze (Chariot archer), Ťažkoodenec (Hoplite), Šermiar s krátkym mečom (Short swordsman), Šermiar so širokým mečom (Broad swordsman), Jazda (Cavalry), Voz (Chariot), Jazdec na ťave (Camel rider), Kňaz (Priest), Rybárska loď (Fishing ship), Obchodná loď (Merchant ship), Vojnová galéria (War galley).

Doba železná 
 Budovy: Opevnenie (Fortification), Strážna veža (Guard tower), Veža s balistou (Ballista tower), Div (Wonder).
 Jednotky: Strelec na slonovi (Elephant archer), Strelec na koni (Horse archer), Ťažký lukostrelec na koni (Heavy horse archer), Katapult (Catapult), Ťažký katapult (Heavy catapult), Balista (Ballista), Helepolis (Helepolis), Šermiar s dlhým mečom (Long swordsman), Légia (Legion), Ťažká jazda (Heavy cavalry), Vojnový slon (War elephant), Cataphract (Cataphract), Obrnený slon (Armored elephant), Obrnený voz (Scythe chariot), Falanga (Phalanx), Centurion (Centurion), Ťažký transport (Heavy transport), Trojveslica (Trireme), Trojveslica s katapultom (Catapult trireme), Juggernaught (Juggernaught).

Civilizácie 
Datadisk prináša štyri nové civilizácie: Rimania, Palmýrania, Macedónci a Kartágovia. Okrem nových sú v hre aj pôvodné: Čoson, Asýrčania, Babylončania, Egypťania, Gréci, Chetiti, Minojci, Peržania, Feničania, Shang, Sumeri a Yamato. Každá civilizácia má svoje vlastnosti.

Pozri aj 
 Age of Empires
 Ensemble Studios

Age of Empires
Strategické počítačové hry
Počítačové hry
Meteorologická stanica v Jaslovských Bohuniciach

Meteorologická stanica v Jaslovských Bohuniciach (skrátene Meteostanica v Jaslovských Bohuniciach) je meteorologická stanica pri obci Jaslovské Bohunice.

Stožiar 
Stožiar je so svojou výškou 212,5 metrov 6. najvyššou stavbou na Slovensku. Jeho anténa meria 9 metrov, takže bez nej má stožiar 203,5 metra. Dá sa naň dostať po schodoch alebo výťahom. V minulosti zo stožiara vysielalo regionálne Rádio T a Forte.

Zdroj 
 Ako sa žije na našej meteostanici? na web.jaslovskebohunice.sk

Meteorologické stanice na Slovensku
Veže na Slovensku
Jaslovské Bohunice
Stavby v okrese Trnava
Kostol svätého Bartolomeja (Čadca)

Kostol svätého Bartolomeja je rímskokatolícky kostol v Čadci. Je zasvätený svätému Bartolomejovi.

Dejiny 
V roku 1647 bol na mieste dnešného kostola postavený drevený kostolík. Kvôli narastajúcemu počtu obyvateľov bol v roku 1734 postavený kostol v dnešnej podobe. Hlavný oltár pochádza z roku 1762. V roku 1794 pribudla ku kostolu 36 metrov vysoká veža. V 19. storočí mal kostol päť zvonov. Po prvej svetovej vojne pribudli ďalšie tri. Neskôr boli zvony na elektrický pohon. V roku 1984 sa rekonštruovala veža. 14. mája 1990 bola v meste aj Matka Tereza.

Zdroj 
Farský kostol v Čadci 

Stavby v Čadci
Kostoly v okrese Čadca
Architektúra z 1734
Čadca
Čadca
Villers-le-Sec (Aisne)

Villers-le-Sec je francúzska obec, ktorá sa nachádza v departemente Aisne, v regióne Pikardia.

Poloha 
Villers-le-Sec má rozlohu . Najvyšší bod je položený  a najnižší bod .

Historické pamiatky
Zámok Villers le Sec bol postavený v 18. storočí, zničený v roku 1916 na 95% a rekonštruovaný po roku 1920 v štýle „Manoir Ľudovít XIII.“

Obyvateľstvo 
Villers-le-Sec má 270 obyvateľov (2009).

Graf vývoja obyvateľstva:

Referencie

Externé odkazy
 Oficiálna stránka

Obce v departemente Aisne
Južná pologuľa

Južná pologuľa alebo južná hemisféra je polovica planéty Zem na juh od rovníka. Južná hemisféra obsahuje pomerne malú časť súše a obýva ju iba 10 percent ľudskej populácie.

Južná pologuľa zahŕňa štyri kontinenty (Antarktída, Austrália, väčšinu Južnej Ameriky a časť Afriky) a štyri oceány (južnú časť Atlantického oceánu, Indický oceán, juh Tichého oceánu a Južný oceán). Leto tu začína (okolo) 21. decembra a trvá do 21. marca a zima začína (okolo) 21. júna a končí 22. septembra.

Oblasti na juh od polárneho kruhu zažívajú niekoľko dní, počas ktorých v lete slnko nikdy nezapadne a niekoľko dní v zime, kedy naopak vôbec nevyjde nad obzor. Dĺžka trvania tohto javu sa líši od niekoľkých dní v oblastiach pri polárnom kruhu až po niekoľko mesiacov v blízkosti južného pólu.

V dôsledku Coriolisovej sily sa hurikány a tropické búrky v južnej hemisfére krútia v smere pohybu hodinových ručičiek. V severnej hemisfére sa krútia proti smeru hodinových ručičiek. Takisto Mesiac sa v porovnaní so severnou hemisférou zdá byť hore nohami a je odkrytý pohľad na iné hviezdy, ktoré nie je zo severnej hemisféry vidieť. Orientácia južného pólu smerom ku stredu galaxie v kombinácii s jasnejším nebom vytvárajú krásnu nočnú oblohu s oveľa väčším počtom hviezd, než na severnej pologuli.

Podnebie býva všeobecne teplejšie než na severnej pologuli, okrem Antarktídy, ktorá je chladnejšia než Arktída. Spôsobuje to väčší podiel vodných plôch než na severnej pologuli a fakt, že voda sa otepľuje a ochladzuje pomalšie než pevnina. Južná pologuľa je vďaka menšieho osídlenia výrazne menej znečistená než severná.

Pozri aj 
 Severná pologuľa
 Ročné obdobie
 Rovnodennosť
 Obratník Kozorožca

Zdroj 

Geografia
Zem

he:המיספירה#חצי הכדור הדרומי
Chrám Narodenia presvätej Bohorodičky (Kežmarok)

Chrám Narodenia presvätej Bohorodičky je gréckokatolícka cerkev v Kežmarku. 

Základný kameň posvätil 10. júla 2004 Ján Babjak, SJ prešovský arcibiskup a metropolita, ktorý po dokončení výstavby 21. septembra 2008 cerkev aj posvätil. Nachádza sa na Hviezdoslavovej ulici, oproti drevenému artikulárnemu kostolu.

Chrám patrí do gréckokatolíckej farnosti Ľubica.

Spolu s Kostolom Najsvätejšej Trojice (Dreveným kostolom) a Novým evanjelickým kostolom vytvárajú tzv. „Súkostolie“.

Iné projekty

Zdroj 
 KK Sukostolie UNESCO na geocaching.com

Kostoly v Kežmarku
Architektúra z 2004
Kežmarok
Clean Up the World

Clean Up the World (doslova Vyčistime svet) je jedna z najväčších občianskych environmentálnych kampaní na svete. Inšpiruje ľudí po celom svete vyčistiť, upraviť a chrániť svoje životné prostredie.

Hlavnou udalosťou celej kampane je "Clean Up the World Weekend" (Víkend čistenia sveta), ktorý sa každoročne organizuje počas tretieho septembrového víkendu. Clean Up the World podnecuje a podporuje skupiny na vykonávanie činností v priebehu celého roka.

Austrália - začiatky
Kampaň "Clean Up the World" bola založená v roku 1993 po tom ako Ian Kiernan a Kim McKay (zakladatelia "Clean Up Australia" (1989)) oslovili Program Spojených národov pre životné prostredie (UNEP).

Externé zdroje
Enviroportal
blog Rudolf Pado
Clean Up Australia (anglicky)
www.cleanuptheworld.org (anglicky)

Ekologické organizácie
Organizácie založené v 1993
Hospodárenie s odpadom
Le Globe de la science et de l’innovation

Le Globe de la science et de l’innovation (doslova Glóbus vedy a inovácie) je pamiatka v CERN HQ v Meyrine, Švajčiarsko. Je vysoká 27 metrov, široká 40 metrov a je postavená z dreva ako symbol trvalo udržateľného rozvoju.

Dejiny 
Dejiny budovy siahajú do roku 2000, kedy architekt Peter Zumthor navrhol švajčiarsky pavilón na Expo v Hannoveri 2000 s použitím dreva. Drevo následne bolo použité aj na guľu, ktorú navrhli T. Büchi a H. Dessimoz na národné Expo 2002 v Ženeve. Počas 6 miesacov od otvorenia ju navštívilo 1,9 milióna návštevníkov.

V roku 2004 bola guľa priemiestnená na centrálu CERNu a začala sa používať 19. októbra 2004, kedy oslavoval CERN 50. narodeniny. O rok neskôr, 16. septembra, bola guľa otvorená aj verejnosti.

Rozmery 
Guľa je vysoká 27 metrov a široká 40 metrov – čiže asi ako Sixtínska kaplnka v Ríme.

Zdroj 
 Innovative architecture rooted in science and technology

Architektúra z 2002
Stavby vo Švajčiarsku
Stavby v kantóne Ženeva
Center

Center alebo centre môže byť anglický (tvar centre aj francúzsky) výraz pre centrum, stred.

Center môže byť aj:
v športe: 
stredný útočník
prihrávka z krídla do stredu (napr. vo futbale)
ruská hudobná skupina, pozri Center (hudobná skupina)
názov viacerých sídiel v USA
názov viacerých štvrtí v Slovinsku

Centre môže byť aj:
región vo Francúzsku, pozri Centre-Val de Loire
departement na Haiti, pozri Centre (Haiti)
región v Kamerune, pozri Centre (región, Kamerun)
región v Burkine, pozri Centre (región, Burkina)

The Center môže byť:
budova:
v Hongkongu, pozri Čung-chuan čung-sin
The Centre (Evansville)
The Centre (Saskatoon)
The Centre (Livingston)
priestranstvo v Bristole, pozri The Centre (Bristol)
Cirque du Soleil

Cirque du Soleil (Cirkus Slnka, na Slovensku prekladaný nesprávne ako Slnečný cirkus) je kanadská cirkusová spoločnosť sídliaca v Montreali, založená bola v roku 1984. Predstavenia Cirque du Soleil videlo už viac než 100 miliónov divákov v 300 mestách okolo sveta. Počas roku 2014 Cirque du Soleil prezentoval 18 rôznych šou vo viacerých krajinách sveta, najnovším prírastkom bol Kurios s premiérou 23. apríla 2014. 29. júna 2020 ohlásil cirkus bankrot pre neschopnosť splácať dlhy v dôsledku zrušenia predstavení v čase pandémie koronavírusu.

Dejiny 
V quebeckom mestečku Baie-Saint-Paul založil Giles Ste-Croix skupinu pouličného divadla Les Échassiers de Baie-Saint-Paul. Táto skupina sa zúčastnila niekoľko lokálnych festivalov. V roku 1984 s názvom Cirque du Soleil pod vedením Guy Laliberté a s podporou québeckej vlády prezentovala Le Grand Tour pri príležitosti 450. výročia objavenia Kanady Jacquesom Cartierom. Premiéra tohto predstavenia bola v meste Gaspé, nasledovanom ďalšími desiatimi mestami. O rok neskôr sa skupina dostala za hranice provincie do Ottawy, Toronta a Niagara Falls. V roku 1987 sa Cirque du Soleil zúčastnil The Los Angeles Festival v Los Angeles, kde zožal veľký úspech. Bol to jeho prvý zájazd do USA. V roku 1990 sa cirkusové šapitó zväčšilo na 2 500 miest a cirkus vystupoval v Paríži a Londýne. V Las Vegas sa Cirque du Soleil udomácnil v roku 1993, kedy podpísal desaťročnú zmluvu s projektom Mystère.

Súčasnosť
Počas roka 2013 boli ukončené dve najstaršie šou Saltimbanco a Alegria (obe navštívili Bratislavu). Na rok 2014 pripravil Cirque du Soleil novú šou Kurios.

Cirque du Soleil na Slovensku
Prvýkrát sa Cirque du Soleil dostal na Slovensko počas európskeho turné Saltimbanco vo februári 2012. 
Druhým predstavením na Slovensku bola Alegria v septembri 2013. Obe predstavenia sa uskutočnili na Zimnom štadióne Ondreja Nepelu v Bratislave. 
Vo februári 2015 prišiel do Bratislavy s predstavením Quidam opisujúcim príbeh dievčaťa vyberajúceho sa do imaginárneho sveta.
Koncom apríla 2017 sa predstavili s programom Varekai

Referencie

Iné projekty 

Cirkus
Organizácie v Kanade
Organizácie založené v 1984
Bolehlav (rezervácia)

Bolehlav je prírodná rezervácia v pohorí Malé Karpaty v podcelku Pezinské Karpaty v časti Smolenická vrchovina západne od Dolných Orešian. 

Nachádza sa v katastrálnom území obce Dolné Orešany, okres Trnava v Trnavskom kraji. Vyhlásená bola v roku 1988 na rozlohe , bez ochranného pásma. Je súčasťou CHKO Malé Karpaty. Na území rezervácie platí 5. stupeň ochrany. Severným okrajom vedie žltá turistická trasa.

Predmetom ochrany je: Zachovalá ukážka lesných spoločenstiev bukovo-dubového a dubovo-bukového vegetačného stupňa na juhovýchodnom okraji Malých Karpát na kryštalinickom geologickom podklade na styku s Trnavskou pahorkatinou.

Referencie

Iné projekty

Externé odkazy 
 Prírodná rezervácia Bolehlav, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky
 Poloha na turistickej mape

Prírodné rezervácie v Trnavskom kraji
Chránené územia v okrese Trnava
Chránená krajinná oblasť Malé Karpaty
Malé Karpaty
Dolné Orešany
Gymnázium Alberta Einsteina

Gymnázium Alberta Einsteina je najstaršie gymnázium v Petržalke, ktoré otvorilo svoje brány študentom prvýkrát v školskom roku 1956/1957. Škola bola postavená na bývalej Makarenkovej ulici, od roku 2002 nesie meno podľa Alberta Einsteina.

História 
V roku 1953 bolo Radou ONV v Bratislave prijaté uznesenie, že na Makarenkovej ulici bude postavená jedenásťročná stredná škola. O pár týždňov neskôr započala výstavba, ktorá trvala nasledujúce tri roky. V roku 1970 bola premenovaná na gymnázium. V školskom roku 2005/2006 bolo na gymnáziu otvorené bilingválne štúdium (rusko-slovenská sekcia).

Slávni absolventi 
 Roman Kukumberg 
 Martin Haba 
 Martin Wurelly 
 Richard Müller   
 Miroslav Žbirka  
 Štefan Kožka
 Lucia Šoralová  
 Samuel Tomeček   
 Suvereno   
 Kamila Magálová  
 Michaela Čobejová
 Štefan Hríb

Referencie

Externé odkazy 
 Oficiálny web Gymnázia Alberta Einsteina
 Facebook stránka
 Študentský portál GAE

Gymnáziá v Bratislave
Sophiina voľba

Sophiina voľba je sociálno - psychologický román s prvkami naturalizmu. Jeho autor je William Styron. Kniha bola vydaná v roku 1979, v slovenčine prvýkrát v roku 1986. Dej sa zaoberá tematikou 2. svetovej vojny. 

Romány USA
Knihy z 1979
Sfilmované knihy
Ospalec grónsky

Ospalec grónsky alebo žralok grónsky (Somniosus microcephalus) je veľký druh žraloka z čeľade Somniosidae. Vyskytuje sa vo vodách severného Atlantického oceánu okolo Grónska a Islandu. Tento druh žraloka žije severnejšie, než akýkoľvek iný druh žraloka.

Opis 
Ide o jeden z najväčších druhov žralokov, ktorý bežne dorastá do veľkosti 3 – 4 metre, ale bol zaznamenaný 6,4 metra dlhý exemplár a teoreticky môže dorásť až k 10 metrov. Ide tiež o dlhoveký druh, maximálny vek ospalca grónskeho sa odhaduje na 200 až 400 rokov. Je to najväčšia ryba v Arktíde, rastie veľmi pomaly cca 1 cm ročne.

Databáza ISAF Floridského múzea eviduje len jeden prípad útoku tohto druhu na človeka. V roku 1859 bol v Kanade ulovený ospalec grónsky s ľudskou nohou v žalúdku. Prípad však nebol vedecky preskúmaný.

Referencie

Iné projekty

Zdroj 
 

Somniosidae
Takmer ohrozené druhy
HC Dukla Praha

HC Dukla Praha je český hádzanársky klub so sídlom v Prahe. Je 28-násobným majstrom Česko-Slovenska, trojnásobným majstrom Česka a trojnásobným víťazom Európskeho pohára majstrov (dnes Liga majstrov EHF) v rokoch 1957, 1963 a 1984. V roku 1963 získal cenu za najlepší kolektív v československej ankete Športovec roka.

Referencie 
 História klubu 

České hádzanárske kluby
Šport v Prahe
Kostol svätého patriarchu Abraháma

Kostol svätého patriarchu Abraháma je rímskokatolícky kostol zasvätený svätému partiarchovi Abrahámovi postavený v roku 1782 v neskorobarokovom slohu v obci Abrahám v okrese Galanta.

Dejiny 
Prvý kostol v Abraháme bol drevený. V 17. storočí ho spustošili nemeckí vojaci. Nemal sakristiu ani vežu. Na konci 17. storočia mal len jeden oltár a zvon, ktorý bol v roku 1714 premiestnený do drevenej zvonice. Pred rokom 1756 bola postavená nová drevená zvonica, v ktorej viseli 2 zvony. 

V roku 1782 bol postavený nový kostol. Pred druhou svetovou vojnou, 31. mája 1934 sa začala jeho najväčšia rekonštrukcia, vedená Michalom Tarekom. Boli pristavené 2 bočné lode, čím kostol získal dnešnú podobu. Rekonštrukcia skončila 24. novembra 1934 a stála približne 200 000 vtedajších korún. V roku 1963 správca fary Dr. Ferdinand Veigl zorganizoval vymaľovanie kostola. Ďalšia rekonštrukcia kostola bola v rokoch 1972, 1990 a 2002.

Pri kostole stojí kamenný kríž z roku 1759 a pomník padlým vojakom zo začiatku 50. rokov 20. storočia.

Zdroj 

Abrahám (okres Galanta)
Abrahám
Architektúra z 1782
Abrahám
Abrahám
Abrahám
Majstrovstvá sveta v bandyhokeji žien 2010

Majstrovstvá sveta v bandyhokeji žien 2010 boli 5. majstrovstvá sveta žien v bandyhokeji. Bolo to najvyššie medzinárodné podujatie FIB v bandyhokeji žien v roku 2010. Konalo sa od 24.27. februára 2010 v Drammene, v Nórsku, za účasti 6 tímov. Všetky zápasy sa hrali v drammenskom Marienlyst Kunstis. Z piateho titulu (piateho za sebou) sa tešili Švédky.

Výsledky

Základná časť

Stretnutie o 5. miesto

Stretnutie o 3. miesto

Finále

Konečné poradie tímov

Pozri aj 
 Majstrovstvá sveta v bandyhokeji mužov 2010

Externé odkazy 
 Oficiálna stránka MS 2010 
 Oficiálna stránka FIB 

Bandyhokej v 2010
Majstrovstvá sveta v bandyhokeji žien
Športové podujatia v Nórsku
2010 v Nórsku
Šport v Drammene
Majstrovstvá sveta v bandyhokeji žien 2006

Majstrovstvá sveta v bandyhokeji žien 2006 boli 2. majstrovstvá sveta žien v bandyhokeji. Bolo to najvyššie medzinárodné podujatie FIB v bandyhokeji žien v roku 2006. Konalo sa od 14.18. februára 2006 v Roseville, v Spojených štátoch amerických, za účasti 6 tímov. Všetky zápasy sa hrali v rosevillskom Guidant John Rose Minnesota Oval, najväčšom outdoorovom klzisku v Severnej Amerike, postavenom v roku 1993. Z druhého titulu sa tešili Švédky.

Výsledky

Základná časť

Stretnutie o 5. miesto

Semifinále

Stretnutie o 3. miesto

Finále

Konečné poradie tímov

Pozri aj 
 Majstrovstvá sveta v bandyhokeji mužov 2006

Externé odkazy 
 Neoficiálna stránka MSŽ 2006 
 Výsledky na stránke bandysidan.nu 
 Oficiálna stránka FIB 

Bandyhokej v 2006
Majstrovstvá sveta v bandyhokeji žien
Športové podujatia v USA
2006 v USA
DJ Hype

Kevin Ford, viac známy pod svojím umeleckým menom DJ Hype je anglický drum and bassový producent a DJ. Jeho skladba „Shot in the Dark“ z roku 1993 sa dostala do rebríčka UK Singles Chart.

Diskografia
 FabricLive.03
 FabricLive.18 s Andym C
 Dubplate Killaz
 Dubplate Killaz 2: Return of the Ninja
 World Dance - The Drum 'n' Bass Experience (Disk 1)
 Drum and Bass Arena Presents: DJ Hype
 Drum & Bass Essentials troj-CD kompilácia mixovaná DJom Hype

Referencie

Externé odkazy
Real Playaz
DJ Hype Mixtapes

Žijúci ľudia
Anglickí dídžeji
Anglickí drum and bassoví hudobníci
Anglickí hudobní producenti
Osobnosti z Londýna
Breakbeat hardcore

Breakbeat hardcore (tiež oldskool rave hardcore) je derivátom žánrov acid house, New beat a techno, ktorý vznikol koncom 80-tych a začiatkom 90-tych rokov, pričom kombinuje rytmy four-to-the-floor s lámanými beatmi a je spojený s britskou rave scénou. Väčšiu popularitu tomuto žánru priniesli skupiny ako The Prodigy či Altern-8.

Významné hudobné vydania
 Foul Play - Finest Illusion (Section 5, 1993)
 Harmony & Sweet - Music (Lucky Spin 07, 1993)
 Joint Project - Total Feeling (Soapbar Records 001, 1992)
 The Scientist - The Exorcist (Kickin Records, KICK 001, 1990)
 Altern-8 - Frequency (Network Records, NWKTR 34, 1991)
 SL2 - DJ’s Take Control (Awesome Records, SL002, 1991)
 Sonz of a Loop Da Loop Era - Far Out (Suburban Base, SUBBASE 008, 1991)
 Wax Doctor - A New Direction (Jack Smooth, Basement Records, BRSS 0011, 1992)
 Lords of Acid - Lust (Antler Subway Records, 1991)
 DJ Seduction - Hardcore Heaven (FFrreedom, TABX 103, 1992)
 DJ Seduction - Come On (FFrreedom, TABX 101, 1992)
 Shades of Rhythm - Shades (ZTT Records, 1992)
 Acen  - Trip to the Moon (Production House Records, PNT 42, 1992)
 The Prodigy - Experience (XL Recordings, XLCD 110, 1992)
 Nookie - Return of Nookie (Reinforced, RIVET 1239, 1993)
 DJ Krome & Mr. Time - The Slammer (Suburban Base, SUBBASE 26, 1993)
 DJ Red Alert & Mike Slammer - Slammin’ Vinyl (GUMH 011, 1995)
 Nebula II - Seance / Atheama (Reinforced Records, 1991)
 Shut Up and Dance - The Green Man (SUAD Records, 1991)
 Manix - Oblivion (Head in the Clouds) (Reinforced Records, 1991)
 Shut Up and Dance - Death Is Not the End (SUAD Records, 1992)

Literatúra
 Simon Reynolds' Energy Flash: a Journey Through Rave Music and Dance Culture (ISBN 0-330-35056-0)
 Simon Reynolds' Generation Ecstasy: Into the World of Techno and Rave Culture (ISBN 0-415-92373-5)
 Chris Sharp, Jungle: Modern States of Mind, Modulations, ch. 8 pgs. 130-155

Zdroj

Breakbeat
Hardcore techno
Majstrovstvá sveta v bandyhokeji žien 2004

Majstrovstvá sveta v bandyhokeji žien 2004 boli historicky 1. majstrovstvá sveta žien v bandyhokeji. Bolo to zároveň najvyššie medzinárodné podujatie FIB v bandyhokeji žien v roku 2004. Konalo sa od 18.22. februára 2004 v Lappeenrante, vo Fínsku, za účasti 5 tímov. Z prvého titulu sa tešili Švédky.

Výsledky

Základná časť

Semifinále

Stretnutie o 3. miesto

Finále

Konečné poradie tímov

Pozri aj 
 Majstrovstvá sveta v bandyhokeji mužov 2004

Externé odkazy 
 Výsledky na stránke bandysidan.nu 
 Oficiálna stránka FIB 

Bandyhokej v 2004
Majstrovstvá sveta v bandyhokeji žien
Športové podujatia vo Fínsku
2004 vo Fínsku
Lappeenranta
Neetické experimenty na ľuďoch

Už pred Druhou svetovou vojnou bolo známe, že niektoré klinické pokusy môžu poškodzovať ľudí fyzicky či psychicky. Počas nej tieto poznatky boli využívané lekármi a zdravotníckym personálom niektorých štátov v koncentračných táboroch k likvidácii väzňov.
Po II. svetovej vojne (r. 1947) Medzinárodný tribunál v Norimbergu posudzoval zločiny fašizmu proti ľudskosti. Vznikla potreba definovať kritériá, podľa ktorých by bolo možné hodnotiť činy týchto lekárov, ktorí prehlasovali, že ich správanie nemožno posudzovať ako vraždy, ale musia byť brané ako úmrtia v priebehu bežných klinických pokusov. Prvý raz v histórii teda boli vypracované zákonom dané kritériá, podľa ktorých bolo možné určiť rozdiel medzi klinickým pokusom a experimentom, ktorý vedie k likvidácii objektu pokusu – Norimberský kódex.

Tento článok pojednáva o lekárskych pokusoch, ktoré boli vykonávané na ľuďoch neoprávnene, bez ich súhlasu, vedomia alebo súhlasu po dostatočnom informovaní a všeobecne sú považované za nezákonné. Medzi takéto pokusy patria zámerné infekcie ľudí smrteľnými alebo život ohrozujúcimi ochoreniami, vystavovanie ľudí rádioaktívnym, chemickým, toxickým látkam s cieľom skúmať účinok týchto látok na ľudský organizmus, chirurgické experimenty, pokusy prevádzané s cieľom zmeniť psychický stav a ovplyvňovať myseľ a množstvo ďalších.
Tieto pokusy boli často vykonávané na deťoch, zajatcoch, obyvateľstve okupovaných štátov, chorých a mentálne postihnutých občanoch, často pod zámienkou "liečby".

K najznámejším patria nacistické pokusy v koncentračných táboroch, prevádzané Dr. Mengelom. Tieto pokusy však neboli ani zďaleka ojedinelé, prebiehali nie len vo vojnovom Nemecku, ale i v dobe mieru s vedomím vlád dotyčných krajín a dokonca aj na vlastných obyvateľoch.

Guatemalský experiment so syfilisom 
Tieto experimenty boli vedené Službami verejného zdravotníctva USA od r. 1946 do r. 1948 za vlády prezidenta Trumana v spolupráci s Guatemalským ministerstvom zdravotníctva. Lekári infikovali vojakov, väzňov, prostitútky a duševne chorých pacientov syfilisom bez ich informovaného súhlasu a následne väčšinu liečili antibiotikami. V dôsledku týchto pokusov zomrelo 83 ľudí. Vedúci lekár John Charles Cutler sa neskôr podieľal na „Experimente syfilis Tuskegee“ v USA.

Referencie

Zdroj

Pozri aj 
Projekt MKULTRA
Jednotka 731

Zločin
Projekt MKULTRA

Projekt MKULTRA alebo MK-ULTRA je kódovaný názov projektu CIA, ktorého cieľom bolo získať možnosť riadiť ľudské myslenie pomocou drog (LSD) a izolácie na občanoch USA a Kanady pod zámienkou liečenia psychických chorôb. Začal sa v roku 1950 a trval 10 rokov.

Zverejnené dôkazy naznačujú, že projekt MK-Ultra zahŕňal použitie viacerých metód na manipulovanie duševného stavu a zmenu funkcií mozgu pacientov. Okrem drog to bola hypnóza, zmyslová deprivácia, podávanie chemických látok, sexuálne zneužívanie a rôzne formy mučenia.

Zdroj 

CIA
Run (banka)

Run (iné názvy: run na banku [ak ich je viac: run na banky], bankový run, run na vklady, nápor (vkladateľov) na banku/-ky, útok (vkladateľov) na banku/-ky; angl. bank run, run on the bank) je náhly a neočakávaný nárast (čistého) výberu vkladov z banky .  Vyskytuje sa v dôsledku (pravdivých alebo falošných) negatívnych informácií o stave danej banky alebo informácií o tom, že regulátor dá banku zavrieť. Dôsledkom runu je obyčajne dočasné alebo trvalé zatvorenie banky. Run nemusí mať iba podobu masového fyzického výberu vkladov z pobočiek banky, ale môže ísť aj o tzv. tichý run na banky, pri ktorom vkladatelia presúvajú tzv. hot money (t.j. úrokovo senzitívne peniaze na domácich účtoch) do iných bánk..    

Podobný je termín banková panika, ktorý sa používa: 
(a) (trochu nepresne) ako synonymum pre run na banku, alebo 
(b) vo význame nákazový run na vklady bankového sektora ako celku (t.j. vkladatelia stratia dôveru v bankový sektor ako celok a vyberajú vklady zo všetkých bánk bez ohľadu na skutočnú kvalitu aktív jednotlivých bánk), alebo 
(c) v trochu širšom zmysle vo význame trieda finančných šokov, ktoré majú pôvod v akejkoľvek náhlej a neočakávanej zmene očakávaní o strate vkladov, pričom existuje snaha - obyčajne neúspešná - premeniť vklady na bežných účtoch na obeživo. .
Banková panika sa vyskytuje najmä v časoch všeobecnej hospodárskej krízy, v časoch náhle vysokej inflácie alebo ako panická reakcia na krach nejakej významnejšej banky.

Referencie

Externé odkazy 
Runy v USA do roku 1933
Banky
Ekonomické problémy
Krtko (animovaný film)

Krtko (v českom origináli Krtek, prezývaný aj Krteček) je známa kreslená postavička, ktorú stvoril výtvarník Zdeněk Miler v štúdiu Krátky Film Praha.

Zrod Krtka 
Výtvarníka a režiséra štúdia „Bratři v triku“ Zdeňka Milera požiadali, aby na objednávku nakreslil príbeh o výrobe plátna, ktorý by malým divákom zrozumiteľne osvetlil technológiu priemyselnej výroby látok. Keďže chcel tento náučný film urobiť pútavo a veselo, chcel nájsť vhodného sprievodcu dejom. Už to chcel vzdať, keď na prechádzke v prírode zakopol o krtinec. 

Pôvodne mal mať Krtko šiltovku, ale Krtkovi sa nepáčila.
Príbeh mal veľký úspech nielen u detí ale aj u dospelých a navyše aj veľmi pozitívne ohlasy u filmových porôt.

Ďalšie diely (príbehy) Krtka začali vznikať až po šiestich rokoch. Tie boli už bez slov, no nestratili nič na zrozumiteľnosti. Zvuky ktoré krtko v nich vydáva sú záznamami dcér Zdeňka Milera keď boli malé.

Po veľkom úspechu animovaných filmov a večerníčkov po celom svete vznikla rada detských kníh, kompaktných diskov a videokaziet s námetom Krtka.

Série a časti

Iné projekty

Externé odkazy

Zdroj 
 O Krtkovi

Česko-slovenské kreslené seriály
České kreslené seriály
Tím

Tím (v 90. rokoch 20. stor. bol kodifikovaný aj tvar: team, v 80. a 70. rokoch slovníky uvádzali obidva tvary team aj tím, ale PSP len tvar team, do 60.rokov existoval len tvar team; z angl. team, pôvodný význam „záprah“) je skupina ľudí, ktorá spoločne plní nejakú úlohu alebo chce dosiahnuť určitý cieľ, čo je možné len pri spolupráci všetkých členov. Napríklad:

 v športe označuje tím mužstvo, športové družstvo, prípadne vrátane sprievodného personálu (napr. tréner, lekár, technický personál a pod.)
 v podniku tvorí tím skupina spolupracovníkov, ktorí pracujú na spoločnom úlohy – pracovná skupina.

Na rozdiel od hierarchického modelu spolupráce, kedy je väčšou úlohou poverovaný napríklad predák, majster alebo veliteľ a je na ňom, aby prácu zorganizoval, tímový model kladie väčší dôraz na horizontálne vzťahy, na rokovania, dohody a spoluprácu priamo medzi jednotlivými členmi. To však vyžaduje, aby všetci členovia mali jasno, čo chcú dosiahnuť, a kladie väčšie nároky na ich samostatnosť a zodpovednosť. Aj organizácia takejto spolupráce môže byť náročnejšia a výsledky síce zvyčajne kvalitnejšie, ale často časovo náročnejšie.

Význam spolupráce ľudí rôznych profesií na spoločnej práci sa objavil v polovici 20. storočia a slovo „tím“ sa stalo takmer módou. Z výskumov vyplýva, že správna veľkosť tímu prirodzene závisí od jeho úlohy, ale zo sociálne psychologického hľadiska sa odporúča 5 až 12 členov, väčšie tímy je dobré deliť na podtímy (podskupiny). Tím môže a tiež nemusí mať formálneho vedúceho, oboje riešenie má svoje výhody a nevýhody.

Zdroje 

 N. Hayes: Psychologie týmové práce: strategie efektivního vedení týmu. Praha: Portál, 2005 – 189 s
 J. Plamínek: Synergický management: vedení, spolupráce a konflikty lidí ve firmách a týmech. Praha: Argo, 2000 – 328 s.
 

Spoločenské skupiny
Sociologická terminológia
Karolína Kurková

Karolína Kurková (* 28. február 1984, Pardubice) je česká modelka a príležitostná herečka.

Životopis 
Jej otec Josef Kurka bol známym basketbalovým hráčom. 

K modelingu ju priviedol priateľ, ktorý poslal jej fotky do agentúry v Prahe. Krátko nato začala pôsobiť ako modelka v rámci Česka. Neskôr využila príležitosť a odcestovala do Milána, kde podpísala prvý väčší kontrakt. V New YorkU sa ako 15-ročná 7. septembra 1999 stretla s vydavateľmi časopisu Vogue.
Nasledoval jej presun do New Yorku a jej predstavenie vo februárovom vydaní časopisu Vogue z roku 2001. Bola jednou z najmladších modeliek, ktoré sa objavili na titulnej stránke tohto časopisu. Victoria's Secret si ju vybrala ako súčasť novembrového televízneho špeciálu roka. Pracovala pre viaceré módne domy a značky, ako napr Yves Saint Laurent, Tommy, Valentino a iné. V nasledujúcom roku stála na čele druhej módnej show Victoria's Secret. Vogue ju poctil titulom "Model of the Year" (Modelka roka) na udeľovaní cien VH1/Vogue Fashion Awards v roku 2002. 

Uzatvorila ďalšie kontrakty s dizajnérmi ako Ralph Lauren, Oscar de la Renta a Balenciaga, objavila sa na viac ako 60 titulných stránkach. Je obľúbená vďaka svojej silnej a energickej osobnosti a pre svoj vzhľad.

Osobný život 
Žije v štvrti TriBeCa v New Yorku so svojim dlhoročným priateľom.

Iné projekty

Externé odkazy 
 FMD.com – Karolína Kurková 
 IMDb.com – Karolína Kurková 
 ČSFD.cz – Karolína Kurková 

České modelky
České filmové herečky
Osobnosti z Pardubíc
Pithos

Pithos (mn. č. pithoi) je veľká sudovitá keramická nádoba so špicatým dnom, používaná na skladovanie potravín, prípadne aj na pochovávanie. K jej rozšíreniu došlo najmä v období Minojskej a Mykénskej kultúry. Malé exempláre sa nazývali pitharia.
 
Na Kréte sa do nich pochovávalo už od ranominojského obdobia III. (cca 2100 – 2000 pred Kr.) V Aténach bolo vo veľkých pithoi v období geometrickom a archaickom pochovaných niekoľkých dospelých jedincov. V starovekom Grécku sa v dobe bronzovej novorodenci niekedy pochovávali v keramických nádobách alebo pod úlomky pithoi.

Referencie a bibliografia

Iné projekty

Pozri aj 
 Typológia starogréckej keramiky

Staroveká grécka keramika
Nádoby
Sumec západný

Sumec západný (iné názvy: sumec obyčajný, sumec veľký, staršie: hrča obyčajná, ľudovo hrča, lat. Silurus glanis; Linné, 1758) z čeľade sumcovitých je popri jeseterovitých rybách najväčšia sladkovodná ryba v Európe.

Opis 
Široká nízka hlava prechádza nenápadne do pretiahnutého tela, kryté slizkou kožou bez šupín. na hornej strane hlavy má malé oči. Rozoklané ústa sú vybavená dvomi dlhými chrupavčitými fúzmi v hornej čeľusti a štyrmi kratšími v čeľusti dolnej. Slúžia ako chemoreceptory a sú v nich chuťové bunky. Nahrádza zle vyvinutý zrak. Má malú chrbtovú plutvu a nemá tukovú plutvu.

Základné sfarbenie tela je olivovo zelené až modrosivé, na chrbte tmavé, na bokoch je zreteľné mramorovanie, brucho je svetlo šedé až biele a škvrnité. Ojedinele sa vyskytujú i bielo zafarbení jedinci (albíni). Sumec má veľkú análnu plutvu. Dorastá až 5 metrov, na Slovensku maximálne 3 m. Môže vážiť maximálne 350 kg na Slovensku do 100 kg ale bežne má hmotnosť 30 kg.

Výskyt 
Ideálne sú veľké toky s pomalým prúdom, alebo nádrže so stojatou vodou, bahnité dno s bujnou vegetáciou a podvodnými prekážkami, pretože sumec sa zdržuje pri dne (bentický druh), kde vyhľadáva členitý povrch s úkrytmi. Zemepisne sa vyskytuje v horných častiach povodia riek Rýn a Labe a ďalej vo vodách východnej časti Európy patriacich k úmoriam Baltského, Čierneho a Kaspického mora. 

Nie je náročný na obsah kyslíka a znesie aj znečistenie.

Život 
Patrí k rybám dlhovekým. Dožíva sa bežne veku 20 – 40 rokov. V priaznivých podmienkach (dostatok potravy, teplá voda) rastie veľmi rýchlo. V chladných vodách je jeho rast pomalší. Žije spoločensky. 

Neres je od mája do júla, pri teplote vody nad 18 °C. Samica z rastlín vytvára hniezdo a ikry v zhlukoch lepí na rastliny. Ikry ochraňuje.

Potrava 
Sumec sa živí rôznou potravou, ktorá sa mení s jeho vekom. Mladšie jedince sa živia planktónom, neskôr hmyzom a rybami. Dospelý jedinec filtruje bahno, aby z neho dostal mikroskopické bezstavovce, chytá červy, obojživelníky, plazy, mäkkýše, kôrovce, z rýb hlavne lieňov a kaprov, vodných cicavcov a dokonca aj vodné vtáky (kačice). Často loví v noci alebo pred búrkou.

Význam 
Vysoká je jeho športovo-rybárska hodnota a uplatňuje sa aj jeho biomelioračná funkcia – obmedzovanie a zhodnocovanie premnožených druhov rýb. Je cenný aj pre dobré mäso bez kostí. Lovná miera sumca veľkého na území Slovenska je v roku 2012 ustanovená na .

Zo sumca sa vyrába aj lacný kaviár, z kostí a plynového mechúra sa vyrába lepidlo a využíva sa aj koža.

Referencie

Iné projekty 

Sumcovité
Mihule a ryby na Slovensku
Najmenej ohrozené druhy
Spoločný európsky referenčný rámec pre jazykové znalosti

Spoločný európsky referenčný rámec pre jazykové znalosti (skratka SERR, anglicky CEFR – Common European Framework of Reference for Languages) je dokument Rady Európy Európskej únie, ktorý obsahuje popis schopností, získaných jednotlivcami, ktorí študujú cudzí jazyk krajín EÚ, a slúži na určenie stupňa jazykovej úrovne a úrovne jazykového vzdelávania v rôznych oblastiach. Jeho hlavným cieľom je poskytnúť metódu pri overovaní jazykových poznatkov a ich vyučovaní, ktorá sa uplatňuje pri hodnotení jazykovej úrovne vo všetkých jazykoch krajín Európy.

Uznesenie Rady Európy v novembri 2001 odporučilo používať CEFR na zostavenie systémov hodnotenia jazykových vedomostí a zručností.
CEFR obsahuje šesť stupňov hodnotenia (A1, A2, B1, B2, C1 a C2), ktoré sa čoraz častejšie akceptujú ako parametre hodnotenia úrovne individuálnej jazykovej zručnosti.

Stupne ovládania jazyka 
CEFR rozlišuje tri širšie okruhy jazykovej zručnosti („Základy“ „Autonómia“ a „Ovládanie“), ktoré sú rozdelené na dva stupne. Celkovo existuje šesť úrovní hodnotenia jazykovej zručnosti a každá z nich určuje jazykové schopnosti jednotlivca zodpovedajúce jednotlivým stupňom jazykových znalostí. Ide o porozumenie textov, hovorovej reči, písomného a konverzačného prejavu, čiže je celkovo hodnotená písomná a hovorová komunikačná schopnosť jednotlivca v danom jazyku.

Externé odkazy

Europass- Európske úrovne – tabuľka sebahodnotenia
TrackTest- Jazykové úrovne podľa SERR

 Jazykový kurz a certifikát podľa CEFR 

 Certifikovaná skúška zo slovenčiny ako cudzieho jazyka

Jazykové vzdelávanie
Every Breath You Take

„Every Breath You Take“ je skladba anglickej rockovej skupiny The Police, ktorá pochádza z jej albumu Synchronicity z roku 1983. Skladbu napísali Sting a Andy Summers (ale oficiálne je uvádzaný len Sting). Singel sa stal jedným z najväčších hitov roku 1983, pričom dosiahol 1. miesto v rebríčku Billboard Hot 100 a na tejto pozícii sa udržal osem týždňov a v UK Singles Chart štyri týždne. Tiež ostal na vrchole rebríčka Billboard Top Tracks po dobu deväť týždňov. Sting vyhral v kategórii Pieseň roka a The Police vyhrala v kategórii Najlepší popový výkon dua alebo skupiny s vokálom počas udeľovania Grammy Awards 1984. Skladba sa zaradila na 84. miesto v zozname 500 Greatest Songs of All Time časopisu Rolling Stone a na 25. miesto v zozname Hot 100 All-Time Top Songs časopisu Billboard. Skladba je považovaná za signature song skupiny The Police.

Zoznam skladieb
7": A&M / AM 117
 „Every Breath You Take“ – 4:13
 „Murder By Numbers“ – 4:31

2x7": A&M / AM 117
 „Every Breath You Take“ – 4:13
 „Murder By Numbers“ – 4:31

 „Man In A Suitcase“ (live) – 2:18
 „Truth Hits Everybody ’83“ -3:34

 raritný 2x7" singel

Zostava
Sting – sólový a sprievodný spev, basová gitara
Andy Summers – elektrická gitara, klavír a klávesy
Stewart Copeland – bicie

Rebríčky a certifikácie

Certifikácie

Referencie

Externé odkazy
Nahrávanie skladby Every Breath You Take
Classic Tracks: The Police - 'Every Breath You Take'

Zdroj

Single z 1983
Piesne z 1983
Single skupiny The Police
Piesne skupiny The Police
Rockové balady
New Wave balady
Cena Grammy v kategórii Song of the Year
Svetový deň učiteľov

Svetový deň učiteľov () je sviatok, ktorý si pripomínajú učitelia po celom svete  5. októbra .

Svetový deň učiteľov bol vyhlásený organizáciou UNESCO v roku 1994 ako pripomienka Charty učiteľov, odporúčania o postavení učiteľov, ktorá bola podpísaná v ten istý deň v roku 1966.  

Na Slovensku je Deň učiteľov, ktorý sa slávi  28. marca ako spomienka na narodenie Jana Amosa Komenského. 

Podľa UNESCO sa Svetový deň učiteľov má stať v istom zmysle svedectvom, že prínos pedagógov vo vzdelávacom procese a pre rozvoj spoločnosti je dôležitý. Práve to treba v každej spoločnosti viac pochopiť, uznať a doceniť.

Učiteľ popri tom, že odovzdáva znalosti, sa podieľa na výchove novej generácie ľudí. Neblahým javom v ostatných rokoch však je, že sa v mnohých štátoch sveta učitelia stávajú terčom útokov zo strany žiakov či ich rodičov. 

Na Slovensku, podobne ako v bývalom Československu, sa sviatkom učiteľov stal deň narodenia českého pedagóga, filozofa, spisovateľa a teológa Jana Amosa Komenského so slovenskými koreňmi (28.3.1592-15.11.1670), ktorý pripadá na 28. marec. J. A. Komenský sa svojím dielom, názormi a pedagogickou činnosťou zaradil medzi najvýznamnejšie osobnosti svetovej pedagogiky. V mnohom predstihol svoju dobu - presadzoval povinnú školskú dochádzku pre každé dieťa bez ohľadu  na jeho intelekt alebo sociálne pomery, vypracoval systém pedagogiky ako vedy a mnohé jeho vyjadrenia, ako „opakovanie je matkou múdrosti“ či „škola hrou“, zľudoveli.

Deň učiteľov sa v Československu začal oslavovať v roku 1955 rozhodnutím vtedajšej Československej vlády a mal byť morálnym ocenením ich práce.

Referencie

Externé odkazy 
 Svetový deň učiteľov na stránke UNESCO

Svetové dni
Medzinárodné sviatky
Pedagogika
5. október
Kto odchádza v daždi...

Kto odchádza v daždi... je slovenský film režiséra Martina Hollého ml. a scenáristu Tibora Vichtu nakrútený v roku 1975 podľa románu Jána Jonáša V znamení panny.

Dej 
Dramatický príbeh zachytáva osud bíreša Haštiaka, ktorý sa po pozemkovej reforme v pohnutých rokoch 1947-48 snaží vyrovnať gazdovi Križanovi a musí prehodnocovať svoje životné hodnoty. Aj napriek tomu, že film vznikol v čase „normalizácie“, Martin Hollý sa vyhol schematickým a ideologickým motívom, príznačným pre značné množstvo Československých filmov tej doby a sústredil sa na prerozprávanie príbehu a dôveryhodnosť postáv.

Dej je rámcovaný ako rozprávanie hlavnej postavy, Pavla Haštiaka o svojom príbehu. Bíreši na čele s Pavlom Haštiakom prichádzajú na bicykloch do dediny po tom, ako každému boli pridelené štyri hektáre pôdy. Haštiak sa chce majetkovo vyrovnať dedinským gazdom tak, že chce svoju dcéru Zuzu vydať za mladého bíreša Družka, ktorého odmalička vychovával. Tá je však zamilovaná do Jana, syna gazdu Križana. Odmieta si vziať Družka, pretože sa cíti skôr ako jeho sestra než nastávajúca manželka. Haštiakova spätosť s pôdou a túžba vyrovnať sa Križanovi je tak veľká, že k svadbe nakoniec dôjde. 

Po svadbe má Haštiak spolu s Družkovým podielom osem hektárov pôdy, ktoré môže obrábať, no nedarí sa mu kvôli veľkým suchám, ktoré ničia úrodu. Zuza naďalej tajne chodí za Križanovým synom a odmieta spať s Družkom v jednej izbe. Vzťahy v rodine sa kazia. Družkovi gazdovanie moc nehovorí a úroda je slabá. Tajomník národného výboru Jozefko nechce ustúpiť na kontingentoch a dáva možnosť založiť družstvo. Haštiakova hrdosť a otrocká závislosť od vlastnenia zeme sú však proti. 

Kontingenty nestíha splácať ani gazda Križan, ktorému kvôli tomu Jozefko zakáže zabíjačku. Križan aj napriek zákazu prasa zakľaje a mäso a jaternice schová do prázdnych úľov. Pri prehliadke pomôže Haštiak policajtom nájsť mäso a prehĺbi tak nenávisť gazdov voči bírešom. Pri zakladaní JRD a odvádzaní kráv na družstvo sa v dedine strhne bitka. Zuza si čím ďalej tým viac rozumie s Družkom. Rozhodnú sa, že tiež vstúpia do družstva a zoberú si svoj podiel od Haštiaka. Ten nakoniec odchádza z dediny pešo, zlomený a za silného dažďa.

Ocenenia 
 1975: Prémia SLF a ZSDU za umelecký výkon vo filme pre Karola Kršku
 1975: Cena Čs. výboru ZDU za najlepší ženský herecký výkon "za postavu Zuzy" pre Emíliu Vašáryovú na 13. Festivale československého filmu - FČSF Praha 1975

Zdroje 
 Archív SFÚ
 MACEK V., PAŠTÉKOVÁ J.: Dejiny slovenskej kinematografie. Martin, Osveta, 1997, s 357
 www.sfd.sk

Slovenské filmy
Filmy podľa knihy
Filmy podľa názvu
Filmy z 1975
Chvostoskoky

Chvostoskoky () je taxón (rad, trieda a pod.) šešťnožcov.

Charakteristika 
Je sú drobné podlhovasté až skoro guľovité šesťnožce s krátkymi a pomerne dlhými tykadlami, ktoré sa však skladajú najviac zo 6-tich článkov. Bruško sa skladá tiež iba zo šiestich somitov (u Protura a Diplura má aspoň 10 somitov). Ústne orgány sú entognátne, pôvodne hryzavé, ale pri druhoch živiacich sa rastlinnými šťavami sú slabé, bodavého typu. Oči sú obyčajne vyvinuté, no u niektorých druhov môžu chýbať. Na spodnej strane bruška je u väčšiny druhov zvláštny vidlicovitý skákací aparát, ktorý vznikol zložitou premenou brušných príveskov. Vzdušnice sú silne alebo aj úplne redukované, dýchanie prebieha cez tenkú kutikulu s množstvom pórov. Vývin je epiméria. Žijú v lesnej opadanke, machu, pod starou kôrou a pod., fytofágne druhy voľne na vegetácii. Na Slovensku žije asi 330 druhov.

Celkovo je známych 8130 druhov (stav 2011).

Systém

Bellinger, Janssens et. al. (2012)  
trieda Collembola:
? čeľaď Fuzzballidae (Janssens 2006)
rad Poduromorpha
rad Entomobryomorpha
rad Neelipleona
rad Symphypleona

Grimaldi a Engel (2005)  
rad Collembola:
rod† Rhyniella
podrad Arthropleona
(-) Neopleona
podrad Neelipleona
podrad Symphypleona

V. Franc (2005) 
rad chvostoskoky (Collembola):
podrad Arthropleona - po slovensky asi voľnočlánkové 
podrad Symphypleona - po slovensky asi zrastenočlánkové

Stöcker et al. (1986) 
rad Collembola:
podrad Arthropleona
nadčeľaď Poduromorpha
nadčeľaď Entomobryomorpha
podrad Neelipleona
podrad Symphypleona

Život v ľudskej koži 
V roku 2003 americký výskumný tím (motivovaný staršími zisteniami rumunského veterinárneho parazitológa) zistil, že väčšina prípadov toho, čo sa obyčajne považuje za bludovú parazitózu (teda za psychickú poruchu, pre ktorej si pacient nahovára, že v ňom lezie hmyz), je spôsobená tým, že v koži človeka žije chvostoskok. Napr. v koži 80-ročnej ženy našli všetky vývojové štádiá chvostoskokov.

Referencie

Zdroj
Slowár Slowenskí Češko-Laťinsko-Ňemecko-Uherskí

Slowár Slowenskí Češko-Laťinsko-Ňemecko-Uherskí seu Lexicon Slavicum Bohemico-Latino-Germanico-Ungaricum auctore Antonio Bernolák Nobili Pannonio Szlaniczensi (t. j. v modernej slovenčine „Slovník slovenský česko-latinsko-nemecko-maďarský alebo slovník slovenský česko-latinsko-nemecko-maďarský autora Antona Bernoláka, slanického panónskeho [t. j. slovenského] šľachtica“; pôvodný názov sa často uvádza chybne so slovom „Česko-“ namiesto Češko-) je viacjazyčný slovník Antona Bernoláka, prvý veľký slovník slovenčiny. Slovník vznikol v rokoch 1787 – 1808, ale Bernolák už nestihol pred smrťou svoje dielo vydať, a tak vyšlo až 12 – 14 rokov po jeho smrti, teda v rokoch 1825 – 1827, zásluhou J. Palkoviča (ktorý spracoval aj 6. diel) a prímasa A. Rudnayho v univerzitnej tlačiarni v Budapešti. 

Pozostáva z 5 dielov, v ktorých uvádza heslá štýlom „slovenské slovo [alebo české slovo označené †] – latinské ekvivalenty, nemecké ekvivalenty, maďarské ekvivalenty, slovenské synonymá [za skratkou Syn. alebo Vulg.], české ekvivalenty [len ak sú odlišné od slovenských tvarov; za skratkou boh.]“, a zo 6. dielu (tzv. Repertorium), ktorý obsahuje index latinských, nemeckých a maďarských slov s odkazmi na príslušné slovenské heslá.

Slovníkom sa Bernolák usiloval zavŕšiť svoje úsilie o kodifikáciu spisovnej slovenčiny (tzv. bernolákovčiny). Zachytáva jazyk vzdelancov západoslovenských kultúrnych centier, t. j. Trnavy a Bratislavy. V slovníku vyznačuje aj dialektizmy (pred heslovým slovom: *; v texte: „Vulg.“), české slová výrazne odlišné od slovenských (pred heslovým slovom: †; v texte: „boh.“) a ustálené spojenia (niektoré sú označené výrazom „Usus“). Dnes sa slovníku zvykne vyčítať prehnané uvádzanie (údajných) slovenských novotvarov.

Zdroj 
 Slowár Slowenskí, Česko-Laťinsko-Ňemecko-Uherskí seu Lexicon Slavicum Bohemico-Latino-Germanico-Ungaricum auctore Antonio Bernolák. In:

Externé odkazy 
 na stránkach JÚĽŠ SAV:
 Slowár Slowenskí Češko-Laťinsko-Ňemecko-Uherskí (kópia dielov 1 – 5 [v písmene S chýbajú strany 2904 - 2913]) 
 hľadanie v slovníku podľa hesiel [v písmene S chýbajú strany 2904 - 2913]
 na stránkach Kramerius: kópia dielov 1 - 5
 6. diel
 (str. 103) Slovenský preklad časti latinského predhovoru k slovníku (verzia z rukopisu z roku 1796), v ktorej Bernolák vysvetľuje, prečo slovník zostavil a prečo je v ňom na prvom mieste uvedená slovenčina a čeština

Slovníky
Literatúra na Slovensku
Dejiny slovenčiny
Slovník slovenského jazyka (Peciar)

Slovník slovenského jazyka je jednojazyčný slovník (v čase vydania) súčasného slovenského jazyka rozsahu vyše 120 000 slov, ktorý bol vydaný v 6 dieloch v rokoch 1959 až 1968 pod vedením hlavného redaktora Š. Peciara  vo Vydavateľstve SAV. 

Bol spracovaný na základe slovníkovej kartotéky Jazykového ústavu Ľudovíta Štúra. 1. diel obsahuje aj podrobné informácie o cieli, type, prameňoch, štruktúre atď. slovníka (), posledný diel obsahuje aj doplnky a dodatky (konkrétne pod názvami Osobné mená, Slovenské miestne názvy a obyvateľské mená, Zemepisné názvy). V súčasnosti nie je kodifikačnou príručkou slovenčiny, ale svojho času slúžil ako východisko pri spracúvaní kodifikačného Krátkeho slovníka slovenského jazyka. V súčasnosti ako moderná „náhrada“ Slovníka slovenského jazyka slúži postupne vydávaný Slovník súčasného slovenského jazyka.

Zdroj

Externé odkazy 
Text slovníka na stránkach JÚĽŠ

Slovníky
Slovenské knihy
Slovenčina
Publikácie Slovenskej akadémie vied
Absorpcia (chémia)

Absorpcia v chémii je proces rozpúšťania či pohlcovania plynnej látky v kvapaline alebo pevnej látke, tzv. absorbente. Na rozdiel od adsorpcie, kde je účinný len povrch adsorbentu, je charakteristická tým, že sa rozpúšťaný plyn rozptýli rovnomerne v celom objeme absorbentu. Absorpcia môže byť vratná alebo nevratná:
 vratná je vtedy, ak je plyn v absorbente viazaný len slabými fyzikálnymi väzbami a nedochádza k chemickej reakcií s absorbentom
 nevratná je vtedy, ak dôjde k chemickej reakcii s absorbentom – napr. CO2 + Ca (OH)2 → CaCO3 + H2O
Chemická absorpcia je exotermická reakcia, pri ktorej sa uvoľňuje energia v podobe tepla. Fyzikálna absorpcia sa riadi Henryho zákonom; prebieha do stavu nasýtenia, teda rovnovážneho stavu, kedy absorbent už nie je schopný prijať viac plynu. Množstvo absorbovaného plynu (teda vlastne rozpustnosť) v danom absorbente závisí od viacerých fyzikálnych faktorov (tlak, koncentrácia, teplota). Rôzna rozpustnosť plynov sa využíva na ich delenie v absorbéroch, niekedy je však zmes plynu a absorbentu žiadúca (napr. sódovka, teda zmes CO2 a H2O).

Zdroj 
 

Fyzikálna chémia
Fyzika
Rufus Sewell

Rufus Frederik Sewell (* 29. október 1967, Twickenham, Anglicko) je anglický herec. Objavil sa vo filmoch The Woodlanders, Nebezpečná krása, Smrtihlav, Príbeh o rytierovi, Iluzionista, Tristan a Isolda a Martha, Frank, Daniel a Laurence. V televízii sa objavil v seriáli Piliere Zeme a takisto sa objavil v dramatickom seriáli Nulová šanca, ktorý bol ukončený v apríli 2009.

Filmografia

Referencie

Externé odkazy
 
 
2006 Interview s Rufusom Sewellom na Theatre.com

Narodenia v 1967
Žijúci ľudia
Anglickí filmoví herci
Britskí divadelní herci
Anglickí televízni herci
Absorpcia K

Absorpcia K alebo zachytenie K je premena jadra atómu, pri ktorom jadro zachytí elektrón svojho vlastného atómu. Následkom toho sa jeden protón zmení na neutrón a protónové číslo poklesne o 1. Nukleónové číslo sa nezmení (-1 protón, + 1 neutrón). Atóm emituje neutríno a kvantum röntgenového žiarenia.

Absorpcia K bola predpovedaná v roku 1936, experimentálne potvrdená o 2 roky neskôr. Stretávame sa s ňou pri nuklidoch, ktoré majú menší počet neutrónov ako stabilné izotopy.

Okrem Absorpcie K existuje i absorpcia L, M a ďalšie, podľa toho, z ktorej energetickej hladiny pochádza zachytený elektrón. Od tejto hladiny závisí i príslušné vyžiarené kvantum rtg žiarenia.

Zdroj 
 

Atóm
Absorpcia